Roekeloos in aanbidding - Solidariteit WêreldSolidariteit Wêreld
Tuis › 10 minute voor werk Juig › Roekeloos in aanbidding
Toe het Jesus gesê: “Laat haar met rus. Sy het dit gekoop om te bêre vir die geleentheid van my begrafnis.”
– Johannes 12:7
Baie mense sou sê Maria was onverantwoordelik met die wyse waarop sy haar agting en verering aan Jesus betoon het. In die middel van ’n ete het sy ’n bottel baie duur aromatiese olie op Jesus se voete uitgegiet. Dit was vreemd en onvanpas in hul kultuur.
Dit was heeltemal aanvaarbaar vir ’n gasheer of -vrou om die gaste se voete by hul aankoms met water te was, maar om ’n bottel duur olie uit te giet sou as ’n onnodige verkwisting beskou word. (Geleerdes glo dit was ongeveer ’n hele jaar se loon werd!)
Dit was vir Maria maklik om so ʼn duur olie uit te giet omdat die Een wat gesalf is vir haar so kosbaar was. Matteus 6:21 sê dat waar ons skat is, ons hart ook sal wees. Dit is duidelik dat Jesus Maria se skat was, en dat haar lewe ’n roeping was om Hom te aanbid en vereer.
Waar is jou skat? Lê jy dit uit dankbaarheid vir sy lewe neer aan die voete van ons Verlosser? Dit is ons ware lewensroeping: om roekeloos te wees in ons liefde en aanbidding aan Hom.
Here, gee dat ek U altyd met roekelose oorgawe sal liefhê en dien, en nie sal omgee wat ander dink nie, maar U aller eers sal behaag. Amen.